રેણુંકાનો પતિ વિકાસ વડોદરા ખાતે ખાનગી કંપનીમાં નોકરી કરતો હતો. અને દરરોજ અપ ડાઉન કરતો હતો.રેણુંકાને વિકાસ સાથે શનિ રવિની રજામાં વડોદરા સીટીમાં ફરવા જવા તેમ જ મનગમતું શોપિંગ કરવાની ઇચ્છા હતી. પરંતુ એ ખચકાતી હતી કેમ કે તેની નણંદ સ્વીટી તો સાથે આવવાની જ હતી. જો સ્વીટી સાથે હોય તો પછી એ વિકાસ સાથે છૂટથી અને મોજ મસ્તી થી ફરી ન શકે, એકાદ નાઈટ એને વડોદરામાં મોટી હોટલમાં રહેવાનું પણ મન હતું. આ બધુ જો સ્વીટી સાથે આવે તો થઇ શકે જ નહિ….. એ ખૂબ વિચારતી રહી… એવો કંઇક આઇડિયા કરું કે સ્વીટી અમારી સાથે આવે નહિ અને હું અને વિકાસ વડોદરામાં જલસો કરી આવી એ….. એક રાત્રે એને વિકાસને આ બાબતે લટુડાં પટુડાં કરીને રાજી કરી લીધો ને સ્વીટીબેન કે મમ્મી એમને સાથે લઇ જવા કહે તો સિફતથી ના પાડીદેવા પણ સમજાવી દીધો….